                                  
                                   
                                       DUOMENYS APIE MOKYMO PROGRAMĄ

	Duomenys apie mokymo programą
	Mokymo programos dalių aprašas

	Mokymo programos pavadinimas

	Žiedinės ekonomikos modelių pritaikymas žemės ūkyje, remiantis regeneracinio ūkininkavimo ir agroekologijos principais, siekiant sukurti naujas verslo galimybes kaimo regionuose.

	Mokymo programos kodas
	40311002 

	Mokymosi trukmė (akademinėmis valandomis)
	8 akad. val.

	Mokymo programos suderinimo data
	2026-04-15

	Mokymo programos rengėjas (juridinio asmens
pavadinimas arba fizinio asmens vardas, pavardė, pareigos)
	UAB Mokslinės paslaugos lektorė Gražina Liudvinavičė
UAB Mokslinės paslaugos direktorės pavaduotoja Edita Meškinytė

	Mokymo programos paskirtis (tikslas, reikalavimai klausytojams, specialieji reikalavimai, apribojimai ir kt.)
	Suteikti ūkininkams žinių ir praktinių įgūdžių, kaip pritaikyti žiedinės ekonomikos principus ūkyje, siekiant sumažinti sąnaudas, didinti veiklos pelningumą, gerinti dirvožemio ir aplinkos kokybę bei prisitaikyti prie besikeičiančių ES reikalavimų ir rinkos tendencijų. 
Mokymo programa skirta ūkininkams, jų partneriams, ūkio darbuotojams, žemės ūkio ir kooperatinių bendrovių, kitų įmonių vadovams ir darbuotojams, amatininkams, žemės valdytojams, užsiimantiems žemės, maisto ir miškų ūkio veikla. Minimalus klausytojų  išsilavinimas – vidurinis.

	Įgyjami gebėjimai (kompetencijos)

	  Baigęs mokymo kursą pagal mokymo programą, dalyvis turi gebėti: įvertinti savo ūkio ar bendruomenės veikloje susidarančius resursus ir atliekas; pritaikyti paprastas regeneracinio ūkininkavimo priemones; identifikuoti galimas žiedinės ekonomikos taikymo nišas kaimo regionuose; planuoti ir inicijuoti tvarias vietos iniciatyvas; naudoti paprastus skaitmeninius įrankius išteklių stebėsenai; kurti pagrindinius verslo planus ir įvertinti naujų veiklų ekonominį gyvybingumą.

	Baigiamojo tikrinimo (žinių vertinimo) forma
	Grįžtamojo ryšio pokalbis.

	Mokymo planas (mokymo temų pavadinimas)
	Akad. val. skaičius pagal mokymo temas

	Mokymo kursų tikslų ir turinio pristatymas. Mokymo dalyvių supažindinimas su ES ir Lietuvos strateginiais dokumentais ir politikos kryptimis.
Praktinis darbas: ūkio transformacija pagal ES ir Lietuvos žiedinės ekonomikos politiką: vadovaujantis ES ir Lietuvos žiedinės ekonomikos politikos nuostatomis, analizuojamas jų taikymas ūkio veikloje ir įvertinama pasirinkto ūkio situacija išteklių naudojimo bei atliekų tvarkymo požiūriu. Identifikuojami neatitikimai tarp esamos praktikos ir politikos tikslų bei sukuriamas konkretus žiedinės ekonomikos sprendimas.
	0,5

	Septynių žiedinės ekonomikos modelių samprata, struktūra ir taikymo principai.
Praktinis darbas: pasirinkto ūkio išteklių ir atliekų srautų analizė, juos siejant su septyniais žiedinės ekonomikos modeliais, įvertinant šių modelių taikymo galimybes ir parengiant vieną konkretų sprendimą pasirinkto modelio pagrindu.
	1,5

	Regeneracinio ūkininkavimo ir agroekologijos principai: dirvožemio sveikata, sėjomaina ir tarpiniai pasėliai uždaro ciklo modelio kontekste.
Praktinis darbas: Regeneracinio ūkininkavimo modelio schemos analizė, vertinant dirvožemio sveikatos, sėjomainos ir tarpinių pasėlių integravimą
	1,0

	Atliekų pavertimas ištekliais žemės ūkyje: kompostavimas, biodujų gamyba ir bioanglis.
Praktinis darbas: ūkyje susidarančių atliekų srautų (augalinių liekanų, mėšlo, srutų, pašarų bei produkcijos likučių) analizė ir tinkamiausių jų perdirbimo bei panaudojimo būdų parinkimas.
	2,0

	Verslo galimybių kūrimas žiedinės ekonomikos kontekste žemės ūkyje.
Praktinis darbas: sukurti hipotetinio ūkio preliminarų verslo modelį pagal žiedinės ekonomikos principus.
	2,0

	Baigiamasis žinių vertinimas – grįžtamojo ryšio pokalbis.
	1,0



